钦定古今图书集成/明伦汇编/氏族典/第062卷 > 《廖用贤尚友录》 > 舒雅
## 钦定古今图书集成/明伦汇编/氏族典/第062卷 > 《廖用贤尚友录》 > 舒雅

按《宋史舒雅传》：“雅字子正，久仕李氏。江左平，为将作
监丞。后充秘阁校理。好学善属文，与吴淑齐名。累迁
职方员外郎。求出，得知舒州，仍赐金紫。恬于荣宦。州
之潜山灵仙观有神仙胜迹，郡秩满，即请掌观事。东
封，就加主客郎中，改直昭文馆，转刑部。在观累年，优
游山水，吟咏自乐，时人美之。卒年七十馀。”